ગુજરાતના સિનિયર આઇએએસ ઓફિસર ખાલી થઇ રહ્યાં છે. ગુજરાતના વધુ બે ઓફિસરો નાણા વિભાગના અધિક મુખ્ય સચિવ અને 1985 બેચના અધિકારી અનિલ મુકીમ અને ચીફ ઇલેક્ટ્રોરલ ઓફિસર બીબી સ્વૈન ડેપ્યુટેશન પર દિલ્હી જઇ રહ્યાં છે. હવે ભારત સરકાર અને મોદીએ ખમૈયા કરવા પડે તેમ છે, કારણ કે ગુજરાતમાં સિનિયર ઓફિસરોની તંગી સર્જાઇ છે. જાણીને નવાઇ લાગશે કે ગુજરાતના દિલ્હી ગયેલા આઇએએસ ઓફિસરોની સંખ્યા 19 હતી જેમાં બે ઓફિસરોનો વધારો થતાં 21 થઇ છે. મુકીન માટે કહેવાય છે કે તેઓ જો ગુજરાતમાં રહ્યાં હોત તો ચીફ સેક્રેટરી બની શક્યા હોત પરંતુ તેઓ હવે નવી દિલ્હીમાં જ વયનિવૃત્ત થઇ જશે. મોદી સરકારે અનિલ મુકીમને માઇન્સ સેક્રેટરી બનાવ્યા છે જ્યારે સ્વૈનને કોમર્સ મિનિસ્ટ્રીમાં એડિશનલ સેક્રેટરી બનાવ્યા છે. ગુજરાતના મુખ્યમંત્રી વિજય રૂપાણીના માથે વધુ બે વિભાગોની જવાબદારી આવી છે કે જ્યાં નવી નિયુક્તિ કરવાની થાય છે. તેઓ ગુજરાતના વહીવટી તંત્રમાં મોટાપાયે ફેરફારો કરવાનું વિચારી રહ્યાં છે.